Macroglossinae

mange slekter

Macroglossinae er en underfamilie av sommerfugler som hører til familien svermere (Sphingidae). De fleste av artene i denne gruppen er små til middelsstore, men det finnes også noen store arter. De henger gjerne på svirrende vinger fremfor blomster og stikker sin lange sugesnabel ned for å nå til nektaren i blomsten. De kan da lage en summende lyd, nesten som kolibrier. Mange arter flyr om dagen. Larvene lever på forskjellige busker og urter, særlig er mange arter knyttet til maurefamilien (Rubiaceae) og mjølker (Epilobium spp.). 
Noen arter kan foreta lange vandringer. I Norge finnes bredkantet humlesvermer (Hemaris fuciformis), smalkantet humlesvermer (Hemaris tityus), mauresvermer (Hyles galii), stor snabelsvermer (Deilephila elpenor) og liten snabelsvermer (Deilephila porcellus). Dessuten har det hendt at de vandrende artene dagsvermer (Macroglossum stellatarum), oleandersvermer (Daphnis nerii) og hvitribbet vandresvermer (Hyles livornica) har besøkt Norge.
 Systematisk inndeling 

 Ordenen sommerfugler, Lepidoptera Linnaeus, 1758
 Gruppen Glossata
 Gruppen Coelolepida
 Gruppen Myoglossata
 Gruppen Neolepidoptera
 Gruppen Heteroneura
 Gruppen Eulepidoptera
 Gruppen Ditrysia
 Gruppen Apoditrysia
 Gruppen storsommerfugler, Macrolepidoptera
 Overfamilien spinnere (i vid forstand), Bombycoidea
 Familien svermere, Sphingidae
 Underfamilien Macroglossinae
 Slektsgruppen Dilophonotini Burmeister, 1878
 Slekten humlesvermere, Hemaris Dalman, 1816 – 19 arter med gjennomsiktige vinger
 Bredkantet humlesvermer, Hemaris fuciformis (Linnaeus, 1758) – spredt til Sogn og Fjordane
 Smalkantet humlesvermer, Hemaris tityus (Linnaeus, 1758) – til Nord-Trøndelag
 Slektsgruppen Philampelini Burmeister, 1878
 Slektsgruppen Macroglossini Harris, 1839
 Slekten Macroglossum Scopoli, 1777 – 84 arter
 Dagsvermer, Macroglossum stellatarum (Linnaeus, 1758)  – spredte funn over hele Norge
 Slekten Daphnis Hübner, 1819 – 10 arter
 Oleandersvermer, Daphnis nerii (Linnaeus, 1758) – to norske funn
 Daphnis hypothous (Cramer, 1780) – Sørøst-Asia
 Slekten Proserpinus Hübner, 1819 – små, nattflylignende, sju arter
 Proserpinus proserpina (Pallas, 1761) – nordligst funnet i Danmark i 2005
 Slekten Hyles Hübner, 1816 – ca. 29 arter
 Vortemelksvermer, Hyles euphorbiae (Linnaeus, 1758) – Sør-Europa, en vandrende art som av og til dukker opp i Norden, hittil ikke funnet i Norge
 Mauresvermer, Hyles gallii (Rottemburg, 1775) – finnes over hele Norge
 Hvitribbet vandresvermer, Hyles livornica (Esper, 1779) -en velkjent vandrer, ett norsk funn, Røyken i Buskerud, 1995
 Hyles lineata (Fabricius, 1775) – en amerikansk art som ligner sterkt på H. livornica og ofte har blitt forvekslet med denne
 Slekten snabelsvermere, Deilephila Laspeyres, 1809 – fire arter
 Stor snabelsvermer (geitramssvermer), Deilephila elpenor (Linnaeus, 1758) – til Hordaland, i sterk spredning nordover
 Deilephila rivularis – erstatter stor snabelsvermer i Himalaya
 Liten snabelsvermer, Deilephila porcellus (Linnaeus, 1758) – til Sogn og Fjordane
 Deilephila askoldensis – erstatter liten snabelsvermer i Sentral- og Øst-Asia
 Slekten Hippotion Hübner, 1816 – 37 arter
 Sølvstripet svermer, Hippotion celerio (Linnaeus, 1758) – en vandrende art som nylig (2005) ble påtruffet for første gang i Sverige

 Kilder 
 Markku Savela's Lepidoptera and some other life forms: Sjekkliste over artene. Hentet 2.10. 2012.
 Eksterne lenker 


Kategori:Svermere
Kategori:Sommerfugler formelt beskrevet i 1839
Kategori:Dyr formelt beskrevet av Thaddeus William Harris